**ELEKTROTEHNIČKA I EKONOMSKA ŠKOLA**

Ljudevita Gaja 24

35400 Nova Gradiška

**BILJEŠKE**

uz godišnje financijske izvještaje za 2022. godinu

Nova Gradiška, siječanj 2023. godine

**OPĆI PODACI**

|  |  |
| --- | --- |
| **Naziv obveznika:** | **ELEKTROTEHNIČKA I EKONOMSKA ŠKOLA** |
| Poštanski broj i mjesto: | 35400 Nova Gradiška |
| Ulica i kućni broj: | Ljudevita Gaja 24 |
| broj RKP-a | 17917 |
| Matični broj. | 03957004 |
| OIB:  | 22674231881 |
| Razina: | 31 - proračunski korisnik JLP(R)S koji obavlja poslove u sklopu funkcija koje se decentraliziraju |
| Šifra djelatnosti: | 8532 - tehničko i strukovno srednje obrazovanje |
| Županija: | Brodsko-Posavska |
| Šifra grada/općine: | 284 Nova Gradiška |

**UVODNI DIO**

Elektrotehnička i ekonomska škola Nova Gradiška posluje u skladu s odredbama Zakona o odgoju i obrazovanju u osnovnoj i srednjoj školi te Statutom škole.

Škola vodi proračunsko računovodstvo temeljem Pravilnika o proračunskom računovodstvu i računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Škola nema vlastiti žiro račun već posluje preko jedinstvenog računa riznice Brodsko-posavske županije.

Ravnateljica škole je Sanja Müller-Zoričić, dipl.inf.

Sastavljanje Bilješki uz financijske izvještaje obavila je voditeljica računovodstva Jasenka Podobnik, dipl.oec.

**BILJEŠKE**

**UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**(OBRAZAC PR-RAS)**

Ukupni prihodi u izvještajnom razdoblju iznose 8.388.849,57 kn, a odnose se na:

|  |  |  |
| --- | --- | --- |
| 1 | Tekuće pomoći od institucija i tijela EU - 6323 | 7.469,48 |
| 2 | Tekuće pomoći iz državnog proračuna - 6361 | 6.960.013,61 |
| 3 | Kapitalne pomoći iz državnog proračuna - dio 6362 | 6.629,63 |
| 4 | Kapitalne pomoći iz proračuna JLPRS- Grad Nova Gradiška - dio 6362 | 38.737,50 |
| 5 | Tekuće pomoći iz državnog proračuna temeljem prijenosa EU sredstava- 6381 | 235.812,55 |
| 6 | Tekući prijenosi između prorač.korisnika istog proračuna temeljem prijenosa EU -6393 | 38.020,26 |
| 7 | Ostali nespomenuti prihodi -6526 | 14.407,50 |
| 8 | Vlastiti prihodi od pruženih usluga -6615 | 173.577,13 |
| 9 | Tekuće donacije -6631 | 10.632,00 |
| 10 | Kapitalne donacije -6632 | 18.375,00 |
| 11 | Prihodi iz nadležnog proračuna -Brodsko posavka županija -6711 | 884.882,09 |
|  | **Prihodi poslovanja -šifra 6** | **8.388.556,75** |
|  |  |  |
| 12 | Prihodi od prodaje stanova -7211 | 292,82 |
|  | **Prihodi od prodaje nefinancijske imovine-šifra 7** | **292,82** |
|  |  |  |
|  |  **UKUPNO PRIHODI I PRIMICI -šifra X678**  | **8.388.849,57** |

|  |
| --- |
|  |
|  |

Ukupni rashodi u izvještajnom razdoblju iznose 8.441.319,44 kn a odnose se na:

|  |  |  |
| --- | --- | --- |
| 1 | Rashodi za zaposlene -31 | 7.173.957,91 |
| 2 | Materijalni rashodi - 32 | 1.143.062,07 |
| 3 | Financijski rashodi - 34 | 11.911,32 |
|  | **Rashodi poslovanja -šifra 3** | **8.328.931,30** |
|  |  |  |
| 4 | Rashodi za nabavu proizvedene dugotrajne imovine - 42 | 112.388,14 |
|  | **Rashodi za nabavu nefinancijske imovine - šifra 4** | **112.388,14** |
|  |  |  |
|  | **UKUPNO RASHODI I IZDACI - šifra X005** | **8.441.319,44** |
|  |  |  |
|  | **MANJAK PRIHODA I PRIMITAKA U IZVJEŠTAJNOM RAZDOBLJU-šifra Y005** | **-52.469,87** |
|  | **MANJAK PRIHODA I PRIMITAKA PRENESENI-šifra 9222-9221** | **-55.457,91** |
|  | **MANJAK PRIHODA I PRIMITAKA ZA POKRIĆE U SLIJEDEĆEM RAZDOBLJU- Y006** | **-107.927,78** |

***Šifra 63 – Pomoći iz inozemstva i od subjekata unutar općeg proračuna***

Pomoći iz inozemstva i od subjekata unutar općeg proračuna ostvareni su u iznosu 7.286.683,03 kn što je u odnosu na prethodnu godinu više za 281.891,03 kn ili 4%. U strukturi ukupnih prihoda ovi prihodi čine 86,86% a odnose se na slijedeće:

*Šifra 6323 – Tekuće pomoći od institucija i tijela EU*

Na ovoj poziciji evidentirani su prihodi ostvareni od nositelja projekta iz Švedske za projekt Erasmus+ Demeter u kojem škola sudjeluje kao partner u projektu. Nositelj projekta je Wijkmanska gymnasiet iz Švedske.

*Šifra 6361 – Tekuće pomoći proračunskim korisnicima iz proračuna koji im nije nadležan*

Ovi prihodi se najvećim dijelom (6.870.506,56 kn) odnose na prihode iz državnog proračuna odnosno proračuna MZO za financiranje plaća i ostalih rashoda za zaposlene za tekuću godinu. Na ovoj poziciji iskazani su i slijedeći prihodi iz državnog proračuna:

* za isplatu razlika plaća po povoljnijoj osnovici za razdoblje od prosinca 2015. do siječnja 2017. godine po pravomoćnim sudskim presudama uvećane za zakonske kamate i parnične troškove u iznosu 69.693,41 kn
* za COVID-19 troškove testiranja zaposlenika za razdoblje 12/2021-02/2022 u iznosu 6.276,94 kn
* za naknade zaposlenicima koji su sudjelovali u provedbi probnih ispita državne mature u iznosu 11.776,70 kn.
* za rad županijskog stručnog vijeća u iznosu 1.760,00 kn od Agencije za odgoj i obrazovanje

*Šifra 6362 – Kapitalne pomoći iz proračuna koji nije nadležan* ostvarene su iz državnog proračuna u okviru razdjela Ministarstvo znanosti i obrazovanja (MZO) za nabavu udžbenika učenicima koji su članovi kućanstva koje je korisnik zajamčene minimalne naknade u iznosu 2.629,63 kn te za opremanje školske knjižnice obveznom lektirom i stručnom literaturom u iznosu 4.000,00 kn.

Iz proračuna Grada Nova Gradiška ostvarena je kapitalna pomoć u iznosu 38.737,50 kn za nabavu opreme za nastavu.

*Šifra 638 – Pomoći temeljem prijenosa EU sredstava*

Na ovoj poziciji su iskazana sredstva MZO za plaće zaposlenika koji rade na projektu Regionalni centar kompetencija za radno vrijeme na projektu a koja se financira iz Europskog socijalnog fonda u visini 85%, dok se 15% odnosi na nacionalno sufinanciranje odnosno sredstva državnog proračuna te su iskazana na poziciji 6361. Za dio koji se odnosi na EU sredstva prihodi su iskazani na ovoj poziciji. Ovi prihodi su u odnosu na prethodnu godinu povećani za 309,6%. Početak isplate plaća zaposlenika iz sredstava projekta je od rujna 2021, dok su u ovoj godini ostvareni prihodi iz projekta za plaće svih 12 mjeseci.

*Šifra 639 – Prijenosi između proračunskih korisnika istog proračuna*

Ova pozicija odnosi se na sredstva ostvarena od Tehničke škole Slavonski Brod za pokriće izdataka službenog puta u sklopu projekta Regionalni centar kompetentnosti –„Slavonika 5.1“ u iznosu 7.409,61 kn te na prihode za plaće pomoćnika u nastavi u iznosu 30.610,65 kn za koje sredstva osigurava osnivač u okviru projekta „S osmijehom u školu“ financiranog od strane Europskog socijalnog fonda.

***Šifra 6526 - Ostali nespomenuti prihodi***

Ostali nespomenuti prihodi ostvareni su u iznosu 14.407,50 a u strukturi ukupnih prihoda čine 0,17%. Ovi prihodi su povećani u odnosu na prethodnu godinu za 6.207,50 kn ili 75,7% jer su ove godine uz prihode od učenika u iznosu 7.860,00 kn na ovoj poziciji iskazani i prihodi za prijevoz na terensku nastavu u iznosu 5.000,00 kn te prihodi od naplate štete od osiguranja u iznosu 847,50 kn. Na ovoj poziciji iskazani su i prihodi od izdavanja duplikata svjedodžbi u iznosu 700,00 kn.

***Šifra 6615 - Prihodi od pruženih usluga***

Vlastiti prihodi od pruženih usluga ostvareni su u iznosu 173.577,13 kn i čine 2,07% ukupnih prihoda. U odnosu na isto razdoblje prethodne godine ovi prihodi su povećani za 90.109,13 kn ili 108 % Razlog povećanja ovih prihoda je povećanje cijena najma dvorane od listopada ove godine. Osim toga u prethodnoj godini je korištenje dvorane od strane vanjskih korisnika bilo u manjem opsegu zbog COVID ograničenja.

Prihodi od najma dvorane i školskog prostora iskazani su u iznosu 99.129,20 kn (naplaćeni u iznosu 141.613,15 kn te umanjeni za 30% prihoda BPŽ koji iznose 42.483,95 kn.) dok su prihodi od usluga pomoćno-tehničkog osoblja ostvareni su u iznosu 14.575,00 kn.. Prihodi od učeničkog servisa ostvareni su u iznosu 59.872,93 a iskazani su po bruto načelu. I ovi prihodi su povećani u odnosu na prethodnu godinu jer je više učenika radilo preko učeničkog servisa.

***Šifra 663 – Donacije od pravnih i fizičkih osoba izvan općeg proračuna***

Donacije su ostvarene u iznosu 29.007,00 kn a u strukturi ukupnih prihoda čine 0,35%. Ova pozicija je značajno povećana u odnosu na prethodnu godinu. Iznos iskazan na ovoj poziciji odnosi se na donacije od trgovačkih društava za pokriće troškova učeničkih ekskurzija, donacije nefinancijske imovine u naravi te donaciju temeljem donacijskog natječaja „Generacija Now“. Ova pozicija uključuje i donaciju od neprofitne organizacije odnosno Instituta za razvoj i inovativnost mladih za projekt „Junior Engineer Academy 2,0“. U prethodnoj godini na ovoj poziciji iskazani su samo prihodi od HŠSS za državno prvenstvo u badmintonu.

**Šifra 671 *- Prihodi iz nadležnog proračuna za financiranje redovne djelatnosti proračunskih korisnika***

Prihodi iz nadležnog proračuna ostvareni su u iznosu 884.882,09 i čine 10,55% ukupnih prihoda. Ostvaruju se iz županijskog proračuna temeljem odluke o financiranju decentraliziranih funkcija u obrazovanju. U odnosu na prethodnu godinu ovi prihodi su povećani za 178.100,09 kn ili 25,2%. Razlog povećanja je povećanje materijalnih rashoda koji se iz ovog izvora financiraju osobito troškova energenata i prijevoza zaposlenika na posao i s posla.

**Šifra 31 *- Rashodi za zaposlene***

Rashodi za zaposlene u strukturi ukupnih prihoda participiraju sa 84,99 % a odnose se na bruto plaće zaposlenika uvećane za doprinose na plaću te ostale rashode za zaposlene. Najvećim dijelom (99,3%) ovi rashodi su financirani iz državnog proračuna odnosno proračuna MZO. Uz plaće za tekuće razdoblje na ovoj poziciji evidentirane su i isplaćene plaće po sudskim presudama

Ovi rashodi su povećani u odnosu na isto razdoblje prethodne godine za 287.374,91 kn ili 4,2%. Razlog povećanja ovih rashoda je rast osnovice za obračun plaća u javnim službama za 4% od 01. svibnja 2022. godine, te dodatno za 6% od 01. listopada 2022.

Ostali rashodi za zaposlene na poziciji 3121 iskazani su u iznosu 260.068,07 kn što je u odnosu na prethodnu godinu više za 3,5 %. U ovoj skupini rashoda iskazane su isplate materijalnih prava na ime jubilarnih nagrada s iznosom od 30.822,15 kn, potpore zbog bolovanja i smrtnog slučaja 12.249,21 kn, otpremnine zbog odlaska u mirovinu 16.243,36 kn, regres 82.000,00 kn, božićnice 82.250,00 kn, darovi 17.400,00, potpore za novorođenče 3.326,00, nagrade nastavnicima za sudjelovanje u provedbi probnih ispita državne mature 11.776,70 kn te nagrada za e-tehničara 4.000,00 kn..

***Šifra 31- Materijalni rashodi***

Materijalni rashodi u strukturi ukupnih rashoda čine 13,54% a odnose se na rashode redovnog poslovanja koji se najvećim dijelom financiraju iz županijskog proračuna. U odnosu na isto razdoblje prethodne godine povećani su za 233.108,07 kn ili 25,6% zbog rasta cijena osobito cijena energenata. Najveće povećanje je na pozicijama rashoda za energiju i naknade troškova zaposlenima. Troškovi energije povećani su za 49,9 %, a naknade troškova zaposlenima za 35,8 %. Troškovi službenih putovanja i stručnog usavršavanja ostvareni su u znatno većem opsegu u odnosu na prethodnu godinu s obzirom da su se ove godine realizirali planirani stručni skupovi i učeničke ekskurzije te studijska putovanja koja su prethodne godine bila otkazana zbog epidemije. Osim toga od 01. svibnja 2022. godine u primjeni je novi TKU za javne službe kojim je naknada troškova prijevoza zaposlenika na posao i s posla povećana s 1,00 kn/km na 1,35 kn/km s klauzulom o reguliranju iznosa troška prijevoza sukladno rastu cijena goriva.

***Šifra 323 – Rashodi za usluge***

Ovi rashodi povećani su u odnosu na prošlu godinu za 6,2% . Najveće povećanje je na pozicijama usluga telefona, pošte i prijevoza 28,6% i zdravstvenih usluga 161,5 %. Zdravstvene usluge odnose se na troškove sistematskih pregleda i troškove obveznog COVID testiranja zaposlenika. U prethodnoj godini sistematski pregledi zaposlenika nisu obavljeni zbog epidemije. Povećanje je zabilježeno na poziciji usluga prijevoza učenika na terensku nastavu koje su ove godine realizirane nakon ukidanja ograničenja zbog epidemije.

***Šifra 3293- Reprezentacija***

Rashodi za reprezentaciju su značajno povećani u odnosu na prethodnu godinu. Tijekom 2022. godine u sklopu projekta Erasmus+ Demeter ugostili smo partnere iz Švedske, Francuske i Španjolske.

***Šifra 3295 – Pristojbe i naknade***

U odnosu na isto razdoblje prethodne godine ova pozicija je smanjena za 11.072,50 kn ili 38,7%, a razlog smanjena je isplata sudskih pristojbi po pravomoćnim sudskim presudama za razlike plaća po povoljnijoj osnovici za 6 zaposlenika dok su u prethodnoj godini iskazane sudske pristojbe po sudskim sporovima za 20 zaposlenika.

***Šifra 3296 Troškovi sudskih postupaka***

Ovi rashodi realizirani su u iznosu 15.624,50 kn a odnose se na troškove parničnog postupka po pravomoćnim sudskim presudama radi isplate razlike plaće po povoljnijoj osnovici. Ova pozicija bilježi značajno smanjenje (72,10%) u odnosu na prošlu godinu Tijekom 2022.godine izvršene su isplate po sudskim sporovima za preostalih 6 zaposlenika te škola više nema sudskih sporova u tijeku, dok su u prethodnoj godini na ovoj poziciji iskazani troškovi po pravomoćnim sudskim presudama za 20 zaposlenika.

***AOP 190 – Ostali nespomenuti rashodi poslovanja***

Na ovoj poziciji iskazano je povećanje u odnosu na prethodnu godinu za 19.175,30 kn ili 33,5% a odnosi se na usluge učeničkog servisa- učenička zarada uvećana za doprinose mirovinskog i zdravstvenog osiguranja. Povećanje ove pozicije je iz razloga što je ove godine više učenika radilo preko učeničkog servisa.

***AOP 191 Financijski rashodi***

Financijski rashodi odnose se na rashode zateznih kamata, a u strukturi ukupnih rashoda čine 0,14%. Na ovoj poziciji iskazane su zatezne kamate (na poreze i doprinose, neto iznos te troškove parničnog postupka) po pravomoćnim sudskim presudama radi isplate razlike plaće po povoljnijoj osnovici u iznosu 11.764,27 kn te zatezne kamate zbog kašnjenja u plaćanju materijalnih obveza u iznosu 147,05 kn. Ova skupina rashoda bilježi značajno smanjenje u odnosu na prošlu godinu (69,5%). Razlog ovako značajnog odstupanja je što su tijekom 2022. godine isplaćene zatezne kamate po sudskim sporovima za 6 zaposlenika dok su u istom razdoblju prethodne godine dobivene pravomoćne presude za 20 zaposlenika.

***Šifra 72 - Prihodi od prodaje proizvedene dugotrajne imovine***

Ova pozicija odnosi se na prihode od prodaje stana na kojem je postojalo stanarsko pravo, a iskazani su u iznosu 35% ostvarenih prihoda odnosno umanjeni za 65% obveze uplate u državni proračun te iznose 292,82 kn. U odnosu na prethodnu godinu ovi prihodi su smanjeni za 56,8 % Tijekom 2022. godine izvršena je konačna otplata stana.

***Šifra 4 – Rashodi za nabavu nefinancijske imovine***

Ovi rashodi su povećani u odnosu na prethodnu godinu za 57.256,14 kn ili 103,9% a odnose se na nabavu opreme, knjiga za knjižnicu te udžbenika. U strukturi ukupnih prihoda čine 1,33%.

Tijekom 2022 godine nabavljena je nova oprema u vrijednosti 84.238,05 kn koja je financirana iz sredstava pomoći grada Nova Gradiška u iznosu 38.737,50 kn te preostali iznos iz vlastitih prihoda.. Tijekom godine 4 učionice smo opremili klima uređajima, za školsku knjižnicu nabavljen je novi namještaj, a za izvođenje nastave nabavljen je optički splicer te digitalni flipchart. Od pravnih osoba primljena je donacija uredskog namještaja te računalne opreme u vrijednosti 18.375,00 kn.

Izdaci za nabavu udžbenika za učenike slabijeg socio-ekonomskog statusa iskazani su u iznosu 2.629,63 kn a financirani su iz sredstava MZO. Nabava knjiga za knjižnicu u iznosu 7.145,46 kn financirana je iz sredstava MZO za opremanje školske knjižnice obveznom lektirom i stručnom literaturom u iznosu 4.000,00 kn, te iz vlastitih prihoda škole.

***Šifra 92211-92222 - Preneseni rezultat***

Preneseni višak prihoda poslovanja i preneseni manjak prihoda od nefinancijske imovine razlikuje se od rezultata iskazanog u bilanci na dan 01.01.2022 odnosno 31.12.2021. iz razloga što je tijekom godine na računima rezultata provedena Odluka Školskog odbora o raspodjeli rezultata kojom se manjak prihoda od nefinancijske imovine pokriva viškom prihoda poslovanja u iznosu 18.571,16 kn.

**BILJEŠKE**

**UZ BILANCU (OBRAZAC BIL)**

***Šifra 02- Proizvedena dugotrajna imovina***

Ova pozicija uključuje građevinske objekte, opremu i knjige, a smanjena je u odnosu na prethodnu godinu za 271.966,76 kn odnosno za 1,9%. Smanjenje je najvećim dijelom rezultat većeg ispravka vrijednosti postojeće imovine u odnosu na ulaganja u novu imovinu.

Ispravak vrijednosti dugotrajne imovine se obračunava linearnom metodom uz primjenu godišnjih stopa propisanim Pravilnikom. Primijenjene stope amortizacije iznose od 1,25% za građevinske objekte, 12,5% do 25% za postrojenja i opremu te 25% za nematerijalnu imovinu. Imovina čiji je pojedinačni trošak nabave niži od 3.500,00 kn otpisuje se jednokratno stavljanjem u upotrebu.

***Šifra 02924 – Ispravak vrijednosti knjiga***

Iznos iskazan na ovoj poziciji odnosi se na jednokratni otpis udžbenika u iznosu 8.726,84 kn te redovan godišnji otpis knjiga u knjižnici u iznosu 1.100,00 kn.

***Šifra 129 – Ostala potraživanja***

Stanje potraživanja na kontu 129 iznosi 95.363,53 kn, a odnosi se na potraživanja za naknade koje se refundiraju u iznosu 91.176,40 kn te ostala nespomenuta potraživanja u iznosu 4.187,13 kn.

Potraživanja za naknade koje se refundiraju odnosi se na potraživanje od Hrvatskog zavoda za zdravstveno osiguranje za naknade bolovanja koje se isplaćuju na teret sredstava zavoda. Značajan iznos na ovoj poziciji je iz razloga što imamo dvije djelatnice na dugotrajnom bolovanju (od srpnja 2021.g.), a prema uputi MF tijekom 2022. godine provedena je refundacija naknade za bolovanja koja su dospjela do 03. srpnja 2021. godine.

Ostala nespomenuta potraživanja odnose se na povrat isplaćene plaće za preminulu djelatnicu. Sredstva su uplaćena na račun riznice BPŽ od strane poslovne banke u kojoj je djelatnica imala otvoren račun te će po primitku rješenja o nasljeđivanju biti isplaćena nasljednicima.

***Šifra 16 – Potraživanja za prihode poslovanja***

Ova pozicija uključuje:

* potraživanja za prihode od pruženih usluga (najam prostora) u iznosu 24.385,60 kn.
* potraživanja za sredstva uplaćena u nadležni proračun u iznosu 40.657,45 kn

Potraživanja za sredstva uplaćena u nadležni proračun odnose se na potraživanja od županijske riznice za iznos uplaćenih, a neutrošenih vlastitih i namjenskih prihoda (prihoda za posebne namjene, pomoći, donacija). Iznos na ovoj poziciji predstavlja novčana sredstva koje škola ima na raspolaganju na računu riznice BPŽ.

***Šifra 19 – Rashodi budućih razdoblja***

Na ovoj poziciji evidentirani su kontinuirani rashodi – trinaesti rashod za plaću za mjesec prosinac 2022. sukladno čl.39. Pravilnika o proračunskom računovodstvu. Ovi rashodi su za 8,7 % veći nego za prethodnu godinu budući da je zbog povećanja osnovice veći obračun plaće za mjesec prosinac.

***Šifra 2- Obveze***

Stanje obveza na kraju 2022. godine iznosi 855.182,42 kn i razlikuje se od stanja obveza iskazanih u obrascu Obveze na poziciji V006 za iznos 82.306,67 kn. Razlika se odnosi na poziciju 291- odgođeno plaćanje rashoda.

Obveze se sastoje od slijedećih obveza.

|  |  |  |  |  |
| --- | --- | --- | --- | --- |
| Konto | Obveze | iznos u kn |   | struktura % |
| 231 | Obveze za zaposlene (uključivo poreze i doprinose iz i na plaću) |   |   |   |
|   | - | obveze za plaću za mjesec prosinac  | 585.988,58 |   | 75,82 |
|   | - | obveze za plaću za mjesec prosinac-projekt RCK | 24.307,58 |   | 3,15 |
|   | - | obveze za prekovremeni rad u dvorani za prosinac | 1.548,29 |   | 0,20 |
|   | - | obveze za materijalna prava za mjesec prosinac- regres | 3.000,00 |   | 0,39 |
|   | - | obveze za naknadu za e-tehničara za mjesec prosinac | 400,00 |   | 0,05 |
| 232 | Obveze za materijalne rashode |   |   |   |
|   | - | obveze prema dobavljačima  | 39.236,46 |   | 5,08 |
|   | - | obveze za naknadu troškova prijevoza zaposlenika za mjesec prosinac | 22.066,18 |   | 2,86 |
|   | - | obveze za naknadu zbog nezapoš.određene kvote invalida za mjesec prosinac | 937,50 |   | 0,12 |
| 234 | Obveze za financijske rashode |   |   |   |
|   | - | obveze za zatezne kamate iz poslovnih odnosa (dobavljači) za prosinac | 27,63 |   | 0,00 |
| 239 | Ostale tekuće obveze | 95.363,53 |   | 12,34 |
|   |   |   |   |   |   |
|  |  | **UKUPNO:** | **772.875,75** |  | **100,0** |

Ostale tekuće obveze odnose se na:

* obveze za povrat u državni proračun naknade bolovanja na teret HZZO po izvršenoj refundaciji u iznosu 91.176,40 kn
* obveze prema nasljednicima preminule zaposlenice za isplatu plaće i naknade plaće nakon dobivenog rješenja o nasljeđivanju u iznosu 4.187,13 kn.

***Šifra 291- Odgođeno plaćanje rashoda***

Na ovoj poziciji iskazana je procjena rashoda za plin za mjesece listopad, studeni i prosinac 2022 s obzirom da do trenutka sastavljanja izvještaja nije pristigao račun te je procjena rashoda evidentirana na osnovom računu 29111- obračunati rashodi koji nisu fakturirani a terete tekuće razdoblje.

***Šifra 922 – Višak/manjak prihoda***

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bilance utvrđen višak prihoda poslovanja u iznosu od 71.605,11 kn te manjak prihoda od nefinancijske imovine u iznosu od 179.532,89 kn, što u konačnici daje manjak prihoda u iznosu 107.927,78 kn. Navedeni iznos odgovara iskazanom manjku prihoda u obrascu PR-RAS na poziciji - šifra Y006

|  |  |  |  |  |
| --- | --- | --- | --- | --- |
| Konto | Pozicija na dan 31.12.2022. | PR-RAS | BILANCA | RAZLIKA |
| 92211 | Višak prihoda poslovanja | šifra X001 + preneseni | 135.347,24 | šifra 92211 | 71.605,11 | -63.742,13 |
| 92222 | Manjak prihoda od nefinancijske imovine | šifra Y002 + preneseni | 243.275,02 | šifra 92222 | 179.532,89 | +63.742,13 |

Sukladno članku 82. Pravilnika o proračunskom računovodstvu provedena je korekcija rezultata za ostvarene kapitalne prijenose: kapitalne pomoći i kapitalne donacije utrošene za nabavu nefinancijske imovine tijekom godine. Podatak u bilanci je naveden nakon provedene korekcije te se razlikuje od podatka u obrascu PR-RAS.

U 2022. godini ostvarena su kapitalne pomoći od MZO za besplatne udžbenike u iznosu 2.629,63 kn te sredstva za nabavu lektire i stručne literature u iznosu 4.000 kn koja su namjenski utrošena za nabavu udžbenika i knjiga za knjižnicu. Od grada Nova Gradiška primljena je kapitalna pomoć u iznosu 38.737,50 kn za nastavnu opremu koja je namjenski utrošena za nabavu optičkog splicera i digitalnog flipcharta. Od trgovačkih društava primljena je donacija uredskog namještaja i računalne opreme u vrijednosti 18.375,00 kn (donacija u naravi)

***Šifra 991/996 -*  *Izvanbilančni zapisi***

Na ovoj poziciji evidentirana je tuđa imovina dobivena na korištenje a odnosi se na informatičku opremu isporučenu školi u sklopu projekta e-Škole (41 prijenosno računalo za nastavnike) i projekta Podrška provedbi Cjelovite kurikularne reforme Škola za život (projektor i prijenosno računalo za stručne suradnike), te oprema od Instituta za razvoj i inovativnost mladih u sklopu projekta Junior Engineer Academy 2.0 . Po završetku navedenih projekata navedena oprema će biti donirana školi.

Ova pozicija bilježi smanjenje u odnosu na prethodnu godinu za 25%. U prethodnoj godini na ovoj poziciji bile su iskazane i potencijalne obveze po osnovi sudskih sporova u tijeku. Školska ustanova je tijekom 2022. godine zaprimila posljednju pravomoćnu presudu za isplatu razlike plaće po povoljnijoj osnovici za razdoblje 2015.-2017. godine te je u listopadu izvršena isplata tužiteljici. Školska ustanova nema drugih sudskih sporova u tijeku.

**BILJEŠKE**

**UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**(OBRAZAC P-VRIO)**

***Šifra 91511 – Promjene u vrijednosti imovine***

Iskazano smanjenje u iznosu 1.100,00 kn odnosi se na redovan godišnji otpis dotrajalih, zastarjelih i uništenih knjiga u knjižnici.

**BILJEŠKE**

**UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS-funkcijski)**

U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni. Isti iznos iskazan je na poziciji Y034 obrasca PR-RAS. Prema tumačenju MZO ukupni rashodi iskazuju se na jednoj funkciji 0922-više srednjoškolsko obrazovanje

**BILJEŠKE**

**UZ IZVJEŠTAJ O OBVEZAMA (OBRAZAC OBVEZE)**

***V007- Dospjele obveze na kraju izvještajnog razdoblja***

Dospjele obveze na kraju izvještajnog razdoblja odnose se na obveze prema dobavljačima za materijalne rashode u iznosu 3.808,75 kn nastale tijekom mjeseca prosinca sa datumom dospijeća do 31.12.2022. godine. Obveze nisu podmirene jer nadležni proračun nije izvršio plaćanje navedenih rashoda u sustavu lokalne riznice do kraja razdoblja.

***V010 – Međusobne obveze proračunskih korisnika-nedospjele***

Na ovoj poziciji iskazane su obveze za povrat u proračun sredstava koje refundira HZZO (naknade plaće zbog bolovanja na teret sredstava HZZO-a).

**Obvezne bilješke uz Bilancu iz članka 15. stavka 2. Pravilnika o financijskom izvještavanju u proračunskom računovodstvu nisu iskazane jer školska ustanova takve podatke nema iskazane u Bilanci.**

|  |  |  |  |
| --- | --- | --- | --- |
| Mjesto i datum:  | Nova Gradiška, 30.01.2023. | M.P. | RAVNATELJICA: |
| Osoba za kontakt: | Jasenka Podobnik, dipl.oec. |  | Sanja Müller-Zoričić, dipl.inf. |
| Telefon za kontakt:  | 035/362-575 |  |  |
|  |  |  |  |
|  |  |  | potpis |